**Projektas**

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL IKIMOKYKLINIO UGDYMO GRUPĖS ĮSTEIGIMO**

**KĖDAINIŲ R. AKADEMIJOS GIMNAZIJOS „KAŠTONO“ SKYRIUJE**

2019 m. rugsėjo 17 d. Nr. SP-184

Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 8 punktu, Lietuvos Respublikos švietimo įstatymo 58 straipsnio 1 dalies 3 punktu ir atsižvelgdama į Kėdainių r. Akademijos gimnazijos direktoriaus 2019 m. birželio 21 d. raštą Nr. R1-90 „Dėl papildomos ikimokyklinio ugdymo grupės steigimo“, Kėdainių rajono savivaldybės taryba n u s p r e n d ž i a:

1. Įsteigti vieną ikimokyklinio ugdymo grupę Kėdainių r. Akademijos gimnazijos „Kaštono“ skyriuje.

2. Padidinti didžiausią leistiną pareigybių skaičių šioje įstaigoje, įsteigiant 1,5 auklėtojo etato ir 1 auklėtojo padėjėjo etatą.

3. Šis sprendimas įsigalioja nuo 2019 m. spalio 1 d.

Savivaldybės meras

Julius Lukoševičius Arūnas Kacevičius

2019-09- 2019-09-

Jolanta Sakavičienė Evaldas Vaicekavičius Rūta Švedienė

2019-09- 2019-09- 2019-09-

Kėdainių rajono savivaldybės tarybai

**AIŠKINAMASIS RAŠTAS**

**DĖL IKIMOKYKLINIO UGDYMO GRUPĖS ĮSTEIGIMO**

**KĖDAINIŲ R. AKADEMIJOS GIMNAZIJOS „KAŠTONO“ SKYRIUJE**

2019 m. rugsėjo 9 d.

Kėdainiai

**Parengto sprendimo projekto tikslai**

Įsteigti vieną ikimokyklinio ugdymo grupę Kėdainių r. Akademijos gimnazijos „Kaštono“ skyriuje.

**Sprendimo projekto esmė**, **rengimo priežastys ir motyvai**

Institucinio ugdymo svarbą pripažįsta vis daugiau tėvų, auginančių ikimokyklinio amžiaus vaikus. 2019 m. rugsėjo 4 d. duomenimis, Kėdainių r. Akademijos gimnazijos „Kaštono“ skyriuje laisvų vietų ikimokyklinio ugdymo grupėse nėra. Įstaigos direktorius, atsižvelgdamas į turimus ir nepatenkintus tėvų prašymus dėl vaiko priėmimo į ugdymo įstaigą nuo 2019 m. rugsėjo 1 d., prašo leisti įsteigti grupę ikimokyklinio amžiaus vaikams ugdyti. Gimnazija „Kaštono“ skyriuje naujai grupei įrengti patalpas turi, nes nuo 2019 m. rugsėjo 1 d. atsilaisvino pradinio ugdymo klasių patalpos. Klasės iš skyriaus iškeltos į gimnazijos priestatą.

**Lėšų poreikis** (jeigu sprendimui įgyvendinti reikalingos lėšos)

Įsteigtoje grupėje nuo 2019 m. spalio 1 d. bus įdarbintas ikimokyklinio ugdymo auklėtojas (1,5 etato), kuriam darbo užmokestis bus mokamas iš mokymo lėšų ir savivaldybės biudžeto lėšų, ir auklėtojo padėjėjas (1 etatas), kuriam darbo užmokestis bus mokamas iš savivaldybės biudžeto lėšų. Iš viso darbuotojų darbo užmokesčiui 2019 m. spalio–gruodžio mėn. reikės 6,2 tūkst. Eur.

Savivaldybės biudžeto lėšų grupei įrengti nereikės.

**Laukiami rezultatai**

Bus sudarytos sąlygos ir patenkintas didesnis tėvų poreikis ugdyti įstaigoje ikimokyklinio amžiaus vaikus.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo skyriaus vedėjas Julius Lukoševičius